钦定古今图书集成/明伦汇编/闺媛典/第373卷 > 《释名》 > 《释衣服》
## 钦定古今图书集成/明伦汇编/闺媛典/第373卷 > 《释名》 > 《释衣服》

王后之上服曰“袆衣”，画翚雉之文于衣也。伊洛而南，
雉青质，五色备曰翚。鹞翚，画鹞雉之文于衣也。江淮
而南，雉素质，五采皆备成章曰鹞。

韠，蔽也，所以蔽膝前也。妇人蔽膝亦如之，齐人谓之
“巨巾。”田家妇女，出自田野，以覆其头，故以为名也。
妇人上服曰“褂”，其下垂者，上广下狭如刀圭也。
袍，丈夫著下至跗者也。袍，苞也，苞，内衣也。妇人以绛
作衣裳，上下连，四起施缘亦曰袍，义亦然也。

《晚下》如写其下晚晚而危，妇人短者著之，可以拜也。